Matthaeus Parisiensis
Matthaeus Parisiensis seu de Parisius, origine ut videtur Anglus (natus anno circiter 1200; mortuus 1259) fuit monachus Benedictinus, rerum gestarum scriptor et pictor librorum qui apud Abbatiam Sancti Albani in comitatu Hertfordiensi habitavit. Ex omnibus eius operibus, Latine et Anglonormannice scriptis, Chronica maiora saepissime citantur.